Diari Oficial de la Generalitat Valenciana


Sumari del DOGV 7617, del 17-09-2015 (2015/7553)

RESOLUCIÓ d'11 de setembre de 2015, de la Direcció General de Política Educativa, per la qual es resol la convocatòria per a autoritzar el projecte experimental de contracte programa, subscrit entre els centres sostinguts amb fons públics i l'Administració educativa, en els quals s'inclou el desenvolupament de programes de compensació educativa, l'assignació de recursos als centres de titularitat pública i la convocatòria d'ajudes econòmiques destinades als centres privats concertats, per al curs 2015-2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7617

Data del DOGV
:   17-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7553


Data del document
:   11-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ d'11 de setembre de 2015, de la Direcció General de Política Educativa, per la qual es resol la convocatòria per a autoritzar el projecte experimental de contracte programa, subscrit entre els centres sostinguts amb fons públics i l'Administració educativa, en els quals s'inclou el desenvolupament de programes de compensació educativa, l'assignació de recursos als centres de titularitat pública i la convocatòria d'ajudes econòmiques destinades als centres privats concertats, per al curs 2015-2016. [2015/7553]  
Per l'Ordre 52/2015, de 15 de maig, de la Conselleria d'Educació, Cultura i Esport (DOCV 7528, 19.05.2015), es van establir els procediments per a l'autorització als centres sostinguts amb fons públics del projecte experimental de contracte programa subscrit entre aquests centres i l'Administració educativa, en els quals s'inclou el desenvolupament de programes de compensació educativa, així com per a l'assignació de recursos als centres de titularitat pública, i es convoquen també ajudes econòmiques destinades als centres concertats, per al curs 2015-2016.  
L'article 16 de la dita ordre indica que el Servei d'Avaluació i Estudis, com a òrgan instructor, elaborarà una proposta, de la qual informarà la Comissió de Selecció, Seguiment i Avaluació, que contindrà la relació de centres públics i privats concertats seleccionats per a realitzar el contracte programa, amb indicació de les hores addicionals concedides a cada centre, l'assignació de recursos econòmics als centres públics i la concessió d'ajudes econòmiques als centres privats concertats; i de centres exclosos, especificant el motiu de la seua exclusió.  
  
Així, en l'article 14 de l'esmentada ordre s'assenyala que l'òrgan instructor realitzarà la proposta d'assignació d'hores addicionals tenint en compte les propostes elaborades per les direccions territorials amb competències en matèria d'educació, els informes de la Inspecció d'Educació, el pla d'actuació per a la millora i els recursos propis del centre per al curs 2015-2016. En aquest sentit, es prioritzaran els plans d'actuació que atenguen el reforç curricular i la intervenció directa amb l'alumnat per a la millora de l'èxit escolar i es tindrà especial consideració als centres que incloguen programes o mesures de compensació educativa en el seu pla d'actuació, per trobar-se dins del que preveu l'Ordre de 4 de juliol de 2001 i per als centres catalogats com a CAES.  
  
Respecte d'això, en el punt 2 d'aquest mateix article, s'especifica que als centres privats concertats se'ls podran assignar hores addicionals, únicament quan s'autoritze un programa o mesura de compensació educativa o un programa d'acollida al sistema educatiu.  
D'altra banda, l'article 15 de l'ordre estableix que l'òrgan instructor elaborarà la proposta d'assignació de recursos econòmics per als centres públics seleccionats i la d'adjudicació d'ajudes per als centres privats concertats seleccionats de forma proporcional a la puntuació obtinguda en l'aplicació dels criteris de selecció, sense superar les quantitats sol·licitades en el cas de les ajudes per als centres privats concertats.  
  
Així mateix, en l'article 16 d'aquesta mateixa ordre s'indica que l'òrgan instructor elevarà la proposta al titular de la direcció general competent en matèria d'innovació educativa per a la seua autorització, i que aquesta resoldrà la convocatòria i publicarà en el Diari Oficial de la Comunitat Valenciana la resolució, en la qual constarà la relació de centres autoritzats, amb indicació de les hores addicionals concedides, l'assignació de recursos econòmics als centres públics i la concessió d'ajudes econòmiques als centres privats concertats, així com els centres exclosos, junt amb els motius d'exclusió.  
En l'exercici de les facultats delegades per la consellera d'Educació, Cultura i Esport en la disposició addicional tercera de l'Ordre 52/2015 i en virtut de les competències que li atribueix el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, vista la proposta del Servei d'Avaluació i Estudis, aquesta Direcció General de Política Educativa resol:  
Primer. Autorització i assignació de recursos  
1. Autoritzar els centres de titularitat pública seleccionats que es detallen en l'annex I per a la posada en marxa del projecte experimental de contracte programa subscrit entre estos centres sostinguts amb fons públics i l'Administració educativa.  
2. Publicar les hores addicionals i els recursos econòmics per als centres públics autoritzats indicats en l'annex I.  
3. Autoritzar els centres concertats de titularitat privada seleccionats que es detallen en l'annex II, per a la posada en marxa del projecte experimental de contracte programa subscrit entre els centres sostinguts amb fons públics i l'Administració educativa, amb indicació de la inclusió o no en el seu pla d'actuacions de programes o mesures d'educació compensatòria.  
4. Publicar les hores addicionals concedides per al desenvolupament de l'educació compensatòria i concedir les ajudes econòmiques per a les actuacions corresponents a programes de compensació educativa i les ajudes econòmiques per a les actuacions corresponents a l'increment de l'èxit escolar i la reducció de l'abandonament, als centres de titularitat privada concertats que han sigut autoritzats segons es detalla en l'annex II.  
5. Autoritzar els centres concertats de titularitat privada seleccionats que es detallen en l'annex III, per a la inclusió en el seu pla d'actuacions d'un programa d'acollida al sistema educatiu (PASE).  
6. No autoritzar els centres no seleccionats, que es detallen en l'annex IV, pels motius que s'hi especifiquen.  
  
Segon. Recursos humans  
1. Proposar a la Direcció General de Centres i Personal Docent la concessió per al curs 2015-2016 dels recursos humans indicats en l'annex I a fi de fer possible el desenvolupament del projecte experimental autoritzat en els centres públics.  
2. De la mateixa manera, i respecte als centres privats concertats, proposar a la Direcció General de Centres i Personal Docent la concessió per al curs 2015-2016 dels recursos humans indicats en l'annex II a fi de fer possible el desenvolupament del projecte experimental autoritzat.  
  
Tercer. Finançament  
1. Per als centres públics se sufragaran les quantitats econòmiques concedides, que ascendeixen a 4.000.000 d'euros, a càrrec del capítol II, aplicació pressupostària 50.66.61.026.90.0, de l'exercici pressupostari per a 2015 de la Generalitat Valenciana.  
2. Per als centres privats concertats, les ajudes econòmiques concedides en concepte de subvenció se sufragaran a càrrec del capítol IV, de la secció, servei i programa 09.67.18.922.51, del Pressupost de la Generalitat per al 2015, per un costat en la línia de subvenció T0072000 que ascendeixen a 156.483 euros, per a aquelles actuacions corresponents a programes de compensació educativa, i línia de subvenció T7857000, que ascendeixen a 492.757 euros, per a ajudes per al finançament als centres que desenvolupen programes per a l'increment de l'èxit escolar i la reducció de l'abandonament escolar prematur incorporats al seu contracte programa.  
  
Quart. Justificació de despeses per als centres públics  
L'assignació econòmica adjudicada als centres públics estarà destinada a l'aplicació del contracte programa autoritzat per al curs 2015-2016 i tindrà un caràcter de sobredotació per despeses extraordinàries de funcionament. A més, els centres justificaran la dita assignació utilitzant el control de l'activitat econòmica del mateix centre i especificant els ingressos i gastos que es produïsquen per raó d'aquesta convocatòria i d'acord amb el que disposa l'Ordre de 18 de maig de 1995, de la Conselleria d'Educació i Ciència (DOGV 2526, 09.06.1995), segons el que disposa l'article 22 de l'Ordre 52/2015 esmentada.  
  
  
Cinqué. Pagament de les ajudes i justificació de despeses per als centres privats concertats  
1. Els centres privats concertats rebran les corresponents ajudes per a desenvolupar durant el curs 2015-2016 el pla d'actuació per a la millora inclòs en el contracte programa autoritzat per l'Administració.  
2. El pagament de les ajudes a centres privats concertats quedarà condicionat al compliment de les obligacions i a la justificació, per part dels beneficiaris, segons el que indiquen els articles 23 i 24 de l'Ordre 52/2015, abans referida.  
3. La justificació d'aquestes ajudes en la Direcció General de Política Educativa haurà de presentar-se amb la documentació original o fotocòpia compulsada junt amb els annexos V, VI, VII i VIII, convenientment omplits, fins al 30 de novembre de 2015, i en tot cas, amb anterioritat a la data de tancament de l'exercici econòmic que determine la Conselleria d'Hisenda i Model Econòmic. Les compulses de les fotocòpies seran efectuades pels registres que hagen de remetre la documentació, sempre que aquest registre pertanga a l'Administració General de l'Estat o a qualsevol administració de les comunitats autònomes, o a alguna de les entitats que integren l'Administració local, si en este últim cas ha subscrit el corresponent conveni, d'acord amb els articles 38.4 apartats a i b i 38.5 de la Llei 30/1992, de Règim Jurídic de les Administracions Públiques i del Procediment Administratiu Comú, i amb l'article 6.3 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'Administració de la Generalitat Valenciana.  
  
  
Sisé. Contracte programa  
1. Els centres seleccionats per a l'aplicació del projecte experimental de contracte programa actualitzaran el pla d'actuacions proposat en la seua sol·licitud, durant el mes de setembre, després de la recepció de l'informe de l'avaluació de diagnòstic i en els terminis que determine i comunique aquesta direcció general. Per a això, tindran en compte l'alumnat matriculat per al curs 2015-2016, la dotació de recursos del centre i les conclusions de la memòria realitzada, així com que han de prioritzar-se aquelles actuacions que atenguen el reforç curricular i la intervenció directa amb l'alumnat per a la millora de l'èxit escolar.  
  
2. D'acord amb el que indica l'article cinc de l'Ordre 52/2015, de 15 de maig, de la Conselleria d'Educació, Cultura i Esport (DOCV 7528, 19.05.2015), el pla d'actuació s'incorporarà als documents de l'activitat general del centre i s'integrarà en el seu funcionament amb la coordinació d'un membre de l'equip directiu, procurant la màxima implicació de tota la comunitat educativa.  
3. Respecte a les actuacions incloses en el pla d'actuació per a la millora autoritzat es tindran en compte les consideracions següents:  
  
a) Les actuacions autoritzades que impliquen modificacions de les agrupacions o de l'estructura dels grups de l'alumnat, especialment en l'atenció de l'alumnat fora del seu grup de referència, hauran de preveure els mecanismes corresponents perquè l'alumnat participant en les dites actuacions puga reincorporar-se a un grup ordinari del sistema educatiu una vegada finalitzades les actuacions; garantint d'aquesta manera tant la mobilitat de l'alumnat entre centres educatius, com la seua atenció educativa en cas de no continuïtat de les actuacions en cursos posteriors.  
b) Totes les actuacions que es desenvolupen fora del centre educatiu hauran de complir els requisits que la normativa vigent estableix respecte d'això, i hauran d'estar incorporades en la PGA del centre. L'alumnat estarà sempre acompanyat pel professorat del centre responsable de les dites actuacions.  
c) Totes les actuacions es realitzaran sota la tutela i responsabilitat d'un docent del centre.  
  
Seté. Inspecció d'Educació  
1. La Inspecció d'Educació realitzarà el seguiment i l'avaluació dels contractes programa autoritzats en el curs acadèmic 2015-2016 en coordinació amb aquesta Direcció General de Política Educativa.  
2. Els centres aportaran les dades necessàries per al seguiment i l'avaluació dels contractes programa i realitzaran una memòria final, segons les instruccions que es dictaran per a aquest fi.  
3. L'autorització de la continuïtat dels contractes programa corresponents a següents cursos, quedarà condicionada a l'avaluació positiva que es realitze dels resultats obtinguts en el present curs, especialment d'allò referent a la millora global dels centres que han desenvolupat aquests programes, i als criteris que es determinen en la corresponent convocatòria.  
Huité. Producció d'efectes  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua firma. Tot això de conformitat amb el que disposen els articles 107, 114 i 115 de la Llei 30/1992, del Règim Jurídic de les Administracions Públiques i del Procediment Administratiu Comú.  
  
València, 11 de setembre de 2015.- El director general de Política Educativa: Jaume Fullana Mestre.